Tersa-Feira, Dia 07 -11 Setembru 2021
<p>Ekipa Konjunta entre SEA - ANLA ho MOP-PMU halao Survey inisiu ba projetu rehabilitasaun "Estrada Munisipiu" husi trosu 
Aituto - Hatubelico - Letefoho - Gleno ne'ebe kobre Munisipiu Rua hanesan Ainaro no Ermera ne'ebe iha planu rehabilitasuan sei kobre distancia kilomentru nen nulu (60 km).
Objetivu prinsipal husi Survei Inisiu ida ne'e mak hanesan tuir mai ne’e:
• Atu observa no identifika komponente ambiente ne'ebe existi iha areadores projetu.
• Atu halo kalkulasaun tekniku ba komponente ambiente hirak ne'ebe mak posibilidade sei hetan afeita husi planu projetu.
• Hala'o intervista ho Autoridade Lokal inklui komunidade hirak ne’ebe hela besik iha planu projetu.
• Halo Komparasaun informasaun ne'ebe sita iha dokumentus projetu ho kondisaun real iha tereinu. 
Husi rejultadu observasaun tekniku no konsultasaun ho Autoridade Lokal inklui Komunidade iha tereinu sai hanesan base fundamental hodi fasilita Autoridade Ambiental - ANLA iha prosesu avaliasaun Dokumentu Projetu (DP) no preparasaun ba klasifikasaun Projetu refere.
</p>
Ekipa tekniku konjunta : Kompostu husi Autoridade Ambiental - ANLA hamutuk Nain hat (4) no husi PMU nain ida (1).
Autoridade Nacional de Licenciamento Ambiental - ANLA
<a rel="nofollow" class="external text" href="https://www.facebook.com/permalink.php?story_fbid=130741115956782&amp;id=101440972220130">Autoridade Nacional de Licenciamento Ambiental - ANLA</a>